מאוד לביקור.  חלק זה של המשימה בוצע לשביעות רצונו. עתה היה צורך לארגן את ימי החופשה אצל החבייר פנחס, וכך הייתה מוטלת משימה זו גם על איה ואברמיקו, אשר הסכימו בשמחה גלויה להצטרף אל דריו לטיול לתלˉאביב. הייתה זו משימה לא קלה כלל, שכן משמעת העבודה בקיבוץ הייתה נוקשה, ולא ניתן היה להשתחרר בנקל ממקומות העבודה, אלא לאחר שנמצאו מחליפים למשמרת העבודה.  לאחר שגם שלב זה של התוכנית סודר לבסוף, לאחר תיאום וחילופי תורנויות עם חברים אחרים, נותרה לדריו משימה אחת קטנה, נוספת - לארגן איזו חבילה קטנה, מתנה מתוצרת הקיבוץ עבור הדודים בתלˉאביב. הוא נטל שק תפוחי אדמה מן המטבח, רוקן אותו מעט מתוכנו,כך שנותרו בו כמה תפוחי אדמה והחל למלא אותו במטעמי הקיבוץ. נטל צנצנת ריבת עגבניות והכניסה לשק. אחר כך פנה לאסוף את שאר התוצרת היישר ממקורות צמיחתה וגידולה. פנה אל גן הירק, שם אסף ירקות והכניסם לשק. אחר כך פנה למטע הבננות, שם קטף אשכול בננות נאה היישר מן העץ, והטילו לשק. מגן הוורדים קטף לו זר נאה של ורדים. למען האמת, רצה גם להביא לדוד ונטורה דג אחד מתוצרת המדגה, אך לא היה בטוח שהדג יחזיק מעמד מבלי שיתקלקל במשך הנסיעה